میرا سیال



میرا سیال 
میرا سیال پیدائشی نام فیروزہ سیال کی پیدائش 27 جون 1961 کو ہوئی ۔وہ ایک انگریزی مزاح نگار ، مصنفہ ، ڈرامہ نگار ، گلوکارہ ، صحافی ، پروڈیوسر اور اداکارہ ہیں وہ 1997 کے نئے سال کے اعزاز میں آرڈر آف دی برٹش ایمپائر (ایم بی ای) کی ممبر مقرر کی گئیں ۔ 2003 میں دی آبزرو نے انہیں برطانوی کامیڈی کے پچاس مزاحیہ خاکے میں شامل کیا۔   ڈرامہ اور ادب کی خدمات کے لئے سال میں آرڈر آف دی برٹش ایمپائر (سی بی ای) کی کمانڈر مقرر کی گیا۔  ۔

ابتدائی زندگی 
میرا سیال وولور ہیمپٹن میں پیدا ہوئیں اور ایسنگٹن ، سٹفرڈشائر میں پلی بڑھیں۔میرا کے والدین کا تعلق پنجاب سے ہے ، والد سریندر سیال کھتری ہیں اور والدہ سریندر اپل جٹ ہیں اور دونوں شادی کے بعد دلی سے برطانیہ آ بسے۔
ایسنگٹن کے چھوٹے سے گاؤں میں واحد ایشیائی خاندان اور گرد و نواح کا ماحول میرا کے ناول انیتا اینڈ می کا باعث بنا جسے میرا سیال نے 2003 میں بی بی سی کو ایک انٹرویو دیتے ہوئے نیم خودنوشت بھی قرار دیا ۔ انیتا اور میں پر بعد میں ایک فلم بھی بنی۔ میرا سیال نے ابتدائی تعلیم کوئین میری ہائی اسکول سے حاصل کی اور بعدازاں مانچسٹر یونیورسٹی سے انگریزی اور ڈرامہ پڑھا۔

پروفیشنل زندگی 
پڑھائی کے دوران ہی میرا نے سٹیفن جوزف اسٹوڈیو میں شمولیت اختیار کرکے اداکاری اور اسٹیج پلے لکھنے شروع کر دیے۔ گریجویشن کے بعد ڈرامہ اور سائیکو تھراپی میں ایم اے کرنے کے لیے یونیورسٹی آف لیڈز میں داخلہ لیا۔
میرا نے 1993 میں فلم بھاجی آن دا بیچ کا سکرین پلے لکھا جس کے ہدایت کار گوریندر چڈھا تھے جنہوں نے بینڈ اٹ لائیک بیکھم کی ہدایت کاری بھی کی۔ انہوں نے بی بی سی کامیڈی اسکیچ شو "گڈنش گریشس می" کی ٹیم میں رہتے ہوئے لکھا بھی اور پرفارم بھی کیا، یہ شو پہلے ریڈیو پھر ٹی وی پر چلا۔

ایوارڈ اور اعزازات 
میرا سیال نے یونیورسٹی میں پڑھائی کے دوران شو "ون آف اس" میں اداکاری پر نیشنل اسٹوڈنٹ ڈرامہ ایوارڈ جیتا۔ اپنی کتاب انیتا اور میں کے لیے بیٹی ٹراسک ایوارڈ جیتا۔ 2003 میں انہیں نازیہ حسن فاؤنڈیشن ایوارڈ ملا۔ 2017 میں انہیں فیلو آف رائل سوسائٹی آف لٹریچر کے لیے منتخب کیا گیا۔

ذاتی زندگی 
میرا سیال کی پہلے شادی شیکھر بھاٹیا سے ہوئی جو 2002 میں طلاق پر ختم ہوئی۔ 2005 میں انہوں نے سنجیو بھاسکر سے دوسری شادی کر لی۔

حوالہ جات 

1961ء کی پیدائشیں
بقید حیات شخصیات
بھارتی نژاد برطانوی اداکارائیں
انگریز فلمی اداکارائیں
انگریز فلم پروڈیوسر
انگریز خواتین ناول نگار
انگریز منظر نویس
انگریز ٹیلی ویژن اداکارائیں
انگریز ٹیلی ویژن مصنفین
فضلاء مانچسٹر یونیورسٹی
برطانوی خواتین منظر نویس
ٹیلی ویژن مصنفات
بیسویں صدی کے انگریز ناول نگار
بیسویں صدی کے انگریز مصنفین
بیسویں صدی کی برطانوی مصنفات
بیسویں صدی کی انگریز اداکارائیں
فیلو رائل سوسائٹی ادب
اکیسویں صدی کی انگریز اداکارئیں
خواتین ٹیلی وژن پروڈیوسرز
بیسویں صدی کی انگریز مصنفات
برطانوی ٹیلی وژن پروڈیوسرز
Short description is different from Wikidata
انگریز ٹیلی ویژن پروڈیوسر